**Αθήνα:** 01.02.2018

**Αρ. Πρωτ.:** 142

**ΠΡΟΣ: Κάθε ενδιαφερόμενο**

**ΘΕΜΑ:** **Πρόσκληση Εκδήλωσης Ενδιαφέροντος για θέση Διερμηνέα Φαρσί**

Η Εθνική Συνομοσπονδία Ατόμων με Αναπηρία (Ε.Σ.Α.μεΑ) αποτελεί ένα οργανισμό «ομπρέλα» ο οποίος εκπροσωπεί το αναπηρικό κίνημα στην Ελλάδα και είναι αναγνωρισμένος Κοινωνικός Εταίρος της ελληνικής πολιτείας σε ζητήματα αναπηρίας. Η Ε.Σ.Α.μεΑ,, με χρηματοδότηση από την Ύπατη Αρμοστεία του ΟΗΕ για τους Πρόσφυγες (Αριθμός Σύμβασης GRC01/2018/0000000162), υλοποιεί πρόγραμμα με τίτλο "Σχεδιάζοντας Μαζί: Ενδυναμώνοντας τους πρόσφυγες με αναπηρία".

Στο πλαίσιο του προγράμματος προβλέπονται δράσεις όπως:

* Διεξαγωγή ατομικών συναντήσεων και παροχή εξατομικευμένης πληροφόρησης και καθοδήγησης σε πρόσφυγες και αιτούντες άσυλο με αναπηρία ή/και χρόνια πάθηση και στις οικογένειές τους για επιμέρους ζητήματα που τους απασχολούν, και παραπομπή τους σε αρμόδιους φορείς και υπηρεσίες.
* Συναντήσεις Διαβούλευσης, στην Αθήνα και τη Θεσσαλονίκη, με πρόσφυγες και αιτούντες άσυλο με αναπηρία, χρόνιες παθήσεις και τις οικογένειές τους για τον εντοπισμό των ιδιαίτερων αναγκών τους και την από κοινού ανεύρεση τρόπων αποτελεσματικότερης κάλυψης αυτών των αναγκών.
* Συνεδρίες Peer Counseling, στην Αθήνα και τη Θεσσαλονίκη, για πρόσφυγες και αιτούντες άσυλο που είναι γονείς παιδιών με αναπηρία, με σκοπό την ανταλλαγή εμπειριών και την ενδυνάμωσή τους από Έλληνες γονείς παιδιών με αναπηρία.

Για την υλοποίηση του προγράμματος η Ε.Σ.Α.μεΑ ενδιαφέρεται να προσλάβει έναν (1) πρόσφυγα ή αιτών άσυλο με πλήρη απασχόληση. Η διάρκεια της σύμβασης θα είναι 4 μήνες.

Υπό την καθοδήγηση του προσωπικού της Ε.Σ.Α.μεΑ,, τα καθήκοντα του προσληφθέντα θα είναι τα παρακάτω:

* Ενημέρωση των προσφύγων με αναπηρία, μέσω τηλεφώνου και προσωπικών συναντήσεων, αναφορικά με το πρόγραμμα και τους στόχους του και διευκόλυνση της επικοινωνίας μεταξύ των προσφύγων με αναπηρία και του προσωπικού της Ε.Σ.Α.μεΑ. που απασχολείται στο πρόγραμμα.
* Υποστήριξη του προσωπικού της Ε.Σ.Α.μεΑ για την οργάνωση δράσεων που απευθύνονται σε πρόσφυγες με αναπηρία και συμβολή στην υλοποίησή τους.
* Υποστήριξη της τηλεφωνικής υπηρεσίας της Ε.Σ.Α.μεΑ για παροχή πληροφόρησης και καθοδήγησης σε πρόσφυγες με αναπηρία.
* Παροχή υπηρεσιών διερμηνείας και μετάφρασης στο πλαίσιο συγκεκριμένων δράσεων του προγράμματος που απευθύνονται σε πρόσφυγες με αναπηρία.
* Κάθε άλλη υποστήριξη που απαιτείται στο πλαίσιο του προγράμματος.

Απαιτούμενα προσόντα

Ο υποψήφιος πρέπει να πληρεί τα ακόλουθα:

* Να είναι αναγνωρισμένος πρόσφυγας ή αιτών άσυλο
* Να είναι μητρική του γλώσσα τα Φαρσί και να γνωρίζει καλή γραφή και ανάγνωση
* Να μιλάει και να γράφει καλά Ελληνικά ή / και Αγγλικά

Επιθυμητά προσόντα

* Να έχει ολοκληρώσει τη βασική εκπαίδευση
* Να έχει δεξιότητες επικοινωνίας καθώς και κοινωνικές και διαπροσωπικές ικανότητες
* Να έχει προηγούμενη εμπειρία ως διερμηνέας

Yποβολή αίτησης συμμετοχής

Οι ενδιαφερόμενοι θα πρέπει να στείλουν την αίτηση συμμετοχής και ένα βιογραφικό σημείωμα (στα ελληνικά ή στα αγγλικά) στο mail: [esaea@otenet.gr](mailto:esaea@otenet.gr) ή στο φαξ: 210-5238967, **το αργότερο έως τις 9 Φεβρουαρίου 2018.**

Επιλεγμένοι υποψήφιοι θα κληθούν για προσωπική συνέντευξη στα γραφεία της Ε.Σ.Α.μεΑ.

Πληροφορίες/Διευκρινήσεις

Για περισσότερες πληροφορίες, οι ενδιαφερόμενοι μπορούν να απευθύνονται στην κα Κλαίρη Τυραδέλλη, τηλ.: 210 9949837, από Δευτέρα έως Παρασκευή, ώρες 10:00 έως 14:00.

Η παρούσα πρόσκληση εκδήλωσης ενδιαφέροντος δημοσιεύεται στο διαδίκτυο, στην ιστοσελίδα της Ε.Σ.Α.μεΑ. ([www.esamea.gr](http://www.esamea.gr)).

Ο ΝΟΜΙΜΟΣ ΕΚΠΡΟΣΩΠΟΣ

ΙΩΑΝΝΗΣ ΒΑΡΔΑΚΑΣΤΑΝΗΣ

ΠΡΟΕΔΡΟΣ ΤΗΣ Ε.Σ.Α.μεΑ.